اسلام آباد (اے پی پی) نیشنل کمانڈ اینڈ آپریشن سینٹر (این سی او سی) کورونا دین انا بابت تازہ حساب وکتاب ءِ جاری کرینے۔ جمعہ نادے آ این سی او سی آن جاری کروک حساب وکتاب نارداٹ تدوک آ 24 گھنٹہ ٹی کورونا نا 798 ناجوڑ آتا ٹیسٹ مثبت بس و 7 ناجوڑ ہسپتال آتیٹی دا دین آن زوال مسر۔ تدوک آ 24 گھنٹہ ٹی کوویڈ۔ 19 نا 37 ہزار 504 ٹیسٹ کننگا ہرافتیان سندھ اٹی 16 ہزار 93، پنجاب اٹی 11 ہزار 67، خیبر پختونخوا ٹی 4 ہزار 202، اسلام آباد اٹی 3 ہزار 997، بلوچستان اٹی 906، گلگت بلتستان اٹی 224، آزاد کشمیر اٹی 1 ہزار 15 ٹیسٹ اوار ءُ۔ داتم اسکان مچ آ ملک اٹی کوویڈ۔ 19 آن دراخ جوڑ مروک آتا کچ 2 لکھ 94 ہزار 740 مسنے۔
